### Beslutninger:

Fremsendes Magistratsafdelingen for Teknik og Miljø med bemærkning, at byrådet i sit møde den 25. maj 2022 har vedtaget foranstående forslag samt ændringsforslaget fra Socialistisk Folkepartis byrådsgruppe af 11. maj 2022.

###

Begrundelse:[adresse] skal i 2030 være CO2-neutral. Det er en målsætning, som vi er stolte af, og som for hver dag rykker tættere på. Derfor skal vi også tænke kreativt og nyt, når vi lægger grønne planer for vores by til gavn for en bæredygtig fremtid. Det gælder også i omstillingen til de vedvarende energikilder. Ny lovgivning tillader nu, at [adresse] kan organisere al kommunal aktivitet med solceller under ét selskab – i stedet for separate selskaber for hvert solcelleanlæg. Det gør det først og fremmest nemmere at omstille til mere grøn strøm, men det åbner også for nye og spændende tiltag, som ikke er set tidligere.

Især ser vi et endnu uforløst potentiale i solceller på [adresse]’ kommunale bygninger – lige nu anslås det, at 10 pct. af kommunale bygninger i [adresse] kan udbygges med solceller, men blandt forslagsstillerne ønsker vi at løfte visionen. Vi ønsker at undersøge muligheden for at udvide den tilgængelige bygningsmasse i [adresse], der kan udbygges med grønne solcelleprojekter på tagene og om muligt sætte en ambitiøs målsætning for at anlægge flere solceller på [adresse]’ kommunale bygninger. På den måde sikrer vi mere grøn strøm til vores by og til flere tusinde aarhusianske husstande. Det er en mulighed, som vi ikke må sidde overhørig, hvorfor vi så vidt muligt skal undersøge det potentiale, som flere solceller på de kommunale bygninger kan tilbyde.

Forslag

Det foreslås:

At [adresse] igangsætter en undersøgelse med formål at afdække mulighederne for udbygning af solcelleanlæg på kommunale bygninger i [adresse], herunder undersøge muligheden for udvidelse af bygningsmassen tilgængelig for solcelleprojekter på kommunale bygninger.

På vegne af Socialdemokratiet, Det Konservative Folkeparti og Dansk Folkeparti i [adresse].

Jonna Jørgensen (K)

Benjamin Jeppesen (DF)

Birger Bech (S)

Kim Berg (S)

### Beslutningspunkter

.

### Sagsforløb:

Udvalg: [adresse]

Dato: 11-05-2022

Oliver Lauritsen: 24

Sagens behandling blev udsat i byrådets møde den 11. maj 2022.